CELEX: 32020R1463
Language: da
Date: 2020-10-12 00:00:00
Title: Rådets gennemførelsesforordning (EU) 2020/1463 af 12. oktober 2020 om gennemførelse af forordning (EU) 2018/1542 om restriktive foranstaltninger mod spredning og brug af kemiske våben

13.10.2020   
               
               
                  DA
               
               
                  Den Europæiske Unions Tidende
               
               
                  L 335/1
               
            
         RÅDETS GENNEMFØRELSESFORORDNING (EU) 2020/1463
         af 12. oktober 2020
         om gennemførelse af forordning (EU) 2018/1542 om restriktive foranstaltninger mod spredning og brug af kemiske våben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2018/1542 af 15. oktober 2018 om restriktive foranstaltninger mod spredning og brug af kemiske våben (1), særlig artikel 12,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 15. oktober 2018 forordning (EU) 2018/1542.
                  
               
                     (2)
                  
                  
                     I overensstemmelse med artikel 12 i forordning (EU) 2018/1542 har Rådet taget listen over udpegede personer og enheder i bilag I til nævnte forordning op til revision. Ét punkt på listen over fysiske og juridiske personer, enheder og organer omhandlet i artikel 2 i bilag I til nævnte forordning bør ajourføres.
                  
               
                     (3)
                  
                  
                     Bilag I til forordning (EU) 2018/1542 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag I til forordning (EU) 2018/1542 ændres som anført i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Luxembourg, den 12. oktober 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 259 af 16.10.2018, s. 12.
      
      
         
            BILAG
            Punkt nr. 5 på listen over fysiske og juridiske personer, enheder og organer omhandlet i artikel 2, under underoverskriften »A. Fysiske personer« i bilag I til forordning (EU) 2018/1542, affattes således:
            
               
                           Navn
                        
                        
                           Identificerende oplysninger
                        
                        
                           Begrundelse for opførelsen
                        
                        
                           Dato for opførelse
                        
                     
                           »5. Said SAID
                        
                        
                           Alias: Saeed, Sa'id Sa'id, 
                           Titel: Doktor, medlem af Institute 3000 (alias Institute 6000) i SSRC
                           Køn: mand
                           Født: den 11. december 1955
                        
                        
                           Said Said er en fremtrædende figur i Institute 3000 (alias Institute 6000), den afdeling af Scientific Studies and Research Centre (SSRC), der har ansvaret for udvikling og fremstilling af Syriens kemiske våben.
                        
                        
                           21.1.2019«